মাঈনউদ্দিন মইনুল তাঁর লেখালেখির শিরোনাম দিয়েছেন ‘আওয়াজ দিয়ে যাই…৷’ তিনি লিখেছেন, ‘‘আওয়াজ (ব্লগিং) করি নিজের চেতনা ও বিশ্বাসকে প্রকাশ ও পরীক্ষা করার জন্য৷ আমাদের কিছু বিশ্বাস শক্তি যোগায়, অধিকাংশই শক্তিকে রোধ করে! কিছু সংস্কার অস্তিত্বের কথা বলে, অধিকাংশই কূপমণ্ডূক করে তোলে৷’’ তাঁর ব্লগসাইটে অনেক বিষয়ের উপর লেখা আছে৷ সমাজ, জীবন, দেশ নিয়ে নিজের অভিজ্ঞতা লিখেছেন তিনি৷ লিখেছেন এমন এক দেশ গড়ার স্বপ্নের কথা যেখানে সব ধর্মের, সব বর্ণের মানুষ কোনরকম ভেদাভেদ ছাড়াই বসবাস করতে পারবে৷